
Αθήνα, 18 Δεκεμβρίου 2018

Αρ. Πρωτ. : 4807

ΑΝΑΚΟΙΝΩΣΗ
Συνάδελφοι

Το Διοικητικό Συμβούλιο του Συλλόγου Διπλωματούχων Μηχανικών Ανωτάτων Σχολών Υπαλλήλων Δήμου Αθηναίων με έγγραφό τους που κοινοποιήθηκε στην ΕΜΔΥΔΑΣ Αττικής, επισημαίνει τις δυσλειτουργίες που έχουν ανακύψει σχετικά με τη συγκρότηση επιτροπών, την κατάρτιση των μελών και την τήρηση του ΜηΜΕΔ στο Δήμο Αθηναίων.

Στηρίζουμε την ομόφωνη απόφαση του Διοικητικού Συμβουλίου του Συλλόγου και καλούμε τους συναδέλφους μέλη μας – εργαζόμενους στο Δήμο Αθηναίων να συμμετέχουν στην στάση εργασίας που προκηρύχτηκε για την Πέμπτη 20/12/18 από τις 9.00 έως τις 12.00.

Καταδικάζουμε απερίφραστα και σε κάθε περίπτωση τα φαινόμενα εκφοβισμού απέναντι στους συναδέλφους μας από τους εκάστοτε Δημοτικούς Άρχοντες και καλούμε τη Δημοτική Αρχή του κ. Καμίνη, προς το τέλος της θητείας της να «επιδείξει τον προσήκοντα σεβασμό απέναντι στο εξειδικευμένο επιστημονικό της προσωπικό» όπως επισημαίνουν και οι συνάδελφοι στο έγγραφό τους. 
[image: image1.emf]
